<classify> Kwa mujibu wa taarifa ya Shirikisho la Soka Tanzania TFF, kwa mamlaka aliyonayo, mwenyekiti hyo ametangaza Uchaguzi Mkuu wa TWFA jana kujaza nafasi zilizoachwa wazi ambazo ni Mwenyekiti, Katibu Msaidizi, Mweka Hazina na wajumbe wawili wa Kamati ya Utendaji.Mwenyekiti huyo alisema fomu za kuomba nafasi hizo zilianza kutolewa jana hadi Juni 23, mwaka huu katika ofisi za TFF zilizopo Karume jijini Dar es Salaam.Katika hatua nyingine, Ligi ya Wanawake Mkoa wa Dar es Salaam iliyomaliza mzunguko wake wa kwanza, ipo katika maandalizi ya kuanza mzunguko wa pili na wa mwisho kumpata bingwa wa ligi hiyo.Kwa mujibu wa taarifa ya Chama cha Soka Mkoa wa Dar es Salaam DRFA, Kamati ya Mashindano ya DRFA, kinachosubiriwa kwa sasa ni ratiba ya benchi la ufundi la timu ya taifa ya wanawake, Twiga Stars ambayo ipo kambini kujiandaa na Michezo ya Afrika itakayofanyika Brazzaville nchini Jamhuri ya Congo, Septemba mwaka huu.Mpaka sasa kikosi cha Mburahati Queens kinashikilia usukani wa ligi kwa kuwa na pointi 18, nafasi ya pili inashikiliwa na Evergreen Queens wenye pointi 12, sawa na JKT Queens katika nafasi ya tatu wakitofautiana mabao.  <topic>: michezo 